|  |  |
| --- | --- |
| *Naziv obveznika* | *DJEČJI VRTIĆ SISAK STARI* |
| *Broj RKP-a* | *28895* |
| *Sjedište obveznika* | *SISAK* |
| *Matični broj* | *03978281* |
| *Adresa sjedišta obvezanika* | *Lonjska 19* |
| *OIB* | *16572476333* |
| *Razina* | *21* |
| *Razdjel* | *0* |
| *Šifra djelatnosti prema NKD-u* | *8510* |
| *Šifra županije* | *3* |
| *Šifra grada* | *391* |

**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2022. GODINE**

**UVOD**

Dječji vrtić Sisak Stari osnovan je 22. srpnja 1992., a pravni sljednik je Dječjeg vrtića „Nada Dimić“ osnovanog 1947. godine.

Popis zakonskih i podzakonskih akata:

Zakon o predškolskom odgoju i obrazovanju

Državni pedagoški standard predškolskog odgoja i obrazovanju

Pravilnik o sadržaju i trajanju programa predškole

Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću

Pravilnik o načinu i uvjetima napredovanja u struci i promicanju u položajna zvanja odgojitelja i stručnih suradnika u dječjim vrtićima

Pravilnik o načinu i uvjetima polaganja stručnog ispita odgojitelja i stručnih suradnika u dječjim vrtićima

Pravilnik o radu Dječjeg vrtića Sisak Stari

Godišnji plan i program Dječjeg vrtića Sisak Stari

Program za cjeloživotno učenje uspostavljen je odlukom Europskog parlamenta i Vijeća EU (br.1720/2006/EC) 2006. godine

Vrtić obavlja svoju djelatnost u šest objekata smještenih na šest lokacija, obuhvaća 698 djece u redovitom programu, raspoređenih u 33 odgojne skupine.

Redoviti programi:

* Redovni 7-10-satni program za djecu od navršene prve godine života do polaska u školu
* Redovni 4-6-satni program za djecu od navršene prve godine života do polaska u školu

Kraći programi za djecu od 4 do 7 godina:

* Dječji zbor Tičeki
* Engleski jezik
* Kraći program kinezioloških aktivnosti
* Kraći program tradicionalnih plesova i igara

Bitni događaji koji su obilježili poslovanje u 2022.:

* otvaranje dvije odgojne skupine
* početak poslijepodnevnog rada vrtića u sklopu projekta „Vrtić po mjeri obitelji“
* provedba projekta „Nadogradnja vrtićkih jedinica i energetska obnova objekta Različak“

Odgovorna osoba/ravnateljica: doc.dr.sc.Tihana Kokanović

Voditeljica računovodstva: Ivana Livaja, bacc.oec.

**Bilješke uz Izvještaj o prihodima i rashodima, primicima i izdacima**

**PR-RAS**

**6 – Prihodi poslovanja**

**6361 –** Prihodi iz državnog proračuna u 2021. godini iznosili su 376.060 kuna, a u 2022.godini 222.500 kuna, što čini smanjenje 40 %. Dječji vrtić Sisak Stari u 2021. godini ostvario je više prihoda iz državnog proračuna radi dodjele novčane pomoći poslodavcima koji zapošljavaju osobe s invaliditetom na području pogođenom potresom od Zavoda za vještačenje, profesionalnu rehabilitaciju i zapošljavanje osoba s invaliditetom. Pomoć je dodijeljena isključivo u svrhu podmirenja neizravnih troškova poslovanja u 2021. godini radi dovođenja poslovanja/ obavljanja djelatnosti na razinu poslovanja/obavljanja djelatnosti prije štete nastale potresom (režijski troškovi)

**6526 –** Prihodi od uplata roditelja u 2021. godini iznosili su 4.043.504 kuna, u 2022. godini iznose 4.126.789,81 kuna što je povećanje od 2%, a ostvareno je radi otvaranja novih odgojnih skupina

**6631 -** U 2021.godini, vrtić je ostvario prihode od donacija u iznosu od 405.000 kuna od RTL-a za nabavu logopedske opreme, te Hrvatskog crvenog križa u svrhu financiranja troškova nabave sredstava za rad s djecom u objektima oštećenim potresom, dok u 2022. godini nije dobivao donacije

**6711 –** Vrtić je u 2021. godini ostvario prihode iz nadležnog proračuna u iznosu od 12.623.443 kuna, a u 2022. godini 15.691.354,97 kuna što čini povećanje 24%. Rast prihoda iz nadležnog proračuna u 2022. godini ostvaren je radi rasta troškova redovnog poslovanja uslijed povećanja cijena hrane, režijskih troškova i ostalog materijala i usluga potrebnih za redovan rad vrtića.

**3 – Rashodi poslovanja**

**3111 –** Rashodi za za plaće u 2021. godini iznosili su 11.477.671 kuna, dok u 2022. godini iznose 13.401.494,40 kuna.Povećanje rashoda za zaposlene za 16% odnosi se na povećanje broja zaposlenih zbog početka poslijepodnevnog rada vrtića, te otvaranja novih odgojnih skupina. Isti razlozi odnose se na povećanja na šiframa **312 –** ostali rashodi za zaposlene gdje povećanje iznosi 9%, **3132 –** Doprinosi za obvezno zdravstveno osiguranje 17% **i 3212 –** Naknade za prijevoz, za rad na terenu i odvojeni život povećanje iznosi 20%

**3211 –** Rashodi za službena putovanja u prethodnom razdoblju iznose 400 kuna radi održavanja stručnih usavršavanja putem on-line forme – webinara, a sve radi epidemiološke situacije uzrokovane Covidom-19, dok se u 2022. godini veliko povećanje odnosi na provedbu projekta „Vrtić po mjeri Obitelji“ odnosno na putovanjima na stručna usavršavanja na Montessori pedagogiji i Reynel edukaciju i iznose 14.392,00 kuna što čini povećanje od 3.598% radi. Navedene edukacije razlog su povećanja i šifre **3213 –** stručno usavršavanje zaposlenika koje zabilježava rast od 237%. U 2021. godini rashodi za stručno usavršavanje zaposlenika iznosili su 45.282 kuna, a u 2022. godini iznose 107.503,47 kuna.

**3214 –** Rashoda za ostale naknade troškova zaposlenima nije bilo u 2021. godini dok u 2022. godini iznose 254,00 kune.Realizacija rashoda za ostale naknade zaposlenima, isto tako su nastala u sklopu provedbe projekta „Vrtić po mjeri obitelji“ i odnose se na troškove kod sudjelovanja na edukacijama

**3222 -** Rashod za troškove prehrane u 2021. godini iznosio je 978.718 kuna, a u 2022. godini iznosi 1.173.538,90 kuna. Rashod je povećan za 20% u odnosu na prethodno razdoblje radi povećanja cijena hrane.

**3225 -** Rashodi za nabavu sitnog inventara u prethodnom razdoblju iznosili su 21.767 kuna, a u 2022. godini iznose 65.444,16 kuna što čini povećanje od 200% radi opremanja novih odgojnih skupina

**3227 –** Rashodi za službenu radnu odjeću i obuću 2021. godine iznose 53.434 kune, a 2022. godine 14.943,03 kuna što je smanjenje od 70%.Službena radna odjeća i obuća nabavlja se periodično, prema propisima zaštite na radu

**3231 –** Povećanje broja odgojnih skupina i broja djece, utječe i na rashode kao što je prijevoz djece u škole plivanja i klizanja tako se rashod za usluge telefona pošte i prijevoza povećao za 44%

**3232 –** Rashodi za usluge održavanja u 2021. godini iznosili su 213.573 kuna, dok su 2022. godini iznosili 184.767,37 kuna.2021. godine rashodi za usluge održavanja bili su uvećani 15% radi sanacija šteta nakon potresa

**3233 -** Usluge promidžbe i informiranja iznose 52.530 kuna i uvećani su 2.489% radi provedbe projekta „Vrtić po mjeri obitelji“ što je uvjetovano ugovorom o dodjeli bespovratnih sredstava

**3235 -** Jedna od novootvorenih odgojnih skupina nalazi se u unajmljenom prostoru za koji vrtić plaća mjesečnu najamninu. Mjesečna najamnina iznosi 9.000 kuna i razlog je povećanja rashoda za ove troškove za 91%

**3237 –** U 2021. godini rashodi za intelektualne usluge iznosile su 81.468 kuna radi izrade elaborata i detaljnog pregleda objekata nakon potresa. U 2022. godini zabilježeno je smanjenje za 50%.

**3292 -** Do rasta rashoda za premije osiguranja došlo je radi promjene osiguravatelja, te izmjena u vremenu naplate, dok se opseg osiguranja nije povećavao

**3293 -** Početna konferencija projekta „Vrtić po mjeri obitelji“ uzrokovala je rast rashoda za reprezentaciju za 248% i oni su 2022. godini iznosili 8.110,80 kuna

**3295 -** Vrtić sudjeluje i u međunarodnom projektu „Say Hello to the World“ čija članarina je utjecala na povećanje rashoda za pristojbe i naknade za 86%.

**4 – Rashodi za nabavu nefinancijske imovine**

**4227 -** Povećanje rashoda za nabavu opreme za 186% odnosi se na opremu za nove odgojne skupine na objektima Cvrčak i Različak, te za nabavu novih garderobnih ormarića za djecu u objektu Pčelica i u 2022. godini iznose 237.419,05 kuna

**Prikaz strukture ukupnih rashoda i izdataka za razdoblje od 2020. do 2022. godine**

|  |  |  |  |  |  |  |  |
| --- | --- | --- | --- | --- | --- | --- | --- |
| **Razred** | **Rashodi/Izdaci** | **2020. godina** | | **2021. godina** | | **2022. godina** | |
| **Iznos** | **%** | **Iznos** | **%** | **Iznos** | **%** |
| 3 | Rashodi poslovanja | 14.462.955,79 | 97,97% | 17.212.677,84 | 99,47% | 19.915.005,70 | 98,82% |
| 4 | Rashodi za nabavu nefinancijske imovine | 288.037,00 | 1,95% | 91.108,63 | 0,53% | 237.419,05 | 1,18% |
| 5 | Izdaci za financijsku imovinu i otplatu zajmova | 12.135,83 | 0,08% | 0,00 | 0,00% | 0,00 | 0,00% |
|  | **Ukupno** | **14.763.128,62** | **100,00%** | **17.303.786,47** | **100,00%** | **20.152.424,75** | **100,00%** |

**Bilješke uz Bilancu**

**BIL**

**01 – Neproizvedena dugotrajna imovina**

Smanjene za 55% u odnosu na prethodno razdoblje u 2022. godini nastalo je radi godišnjeg obračuna amortizacije, nije bilo povećanja u 2022. godini i sada iznosi 72.921,91 kuna

**02 – Postrojenja i oprema**

Struktura ove imovine odnosi se na građevinske objekte, opremu, vozila i ulaganja u računalne programe. U 2022. godini povećala se samo vrijednost opreme radi novih nabava. Vrijednost ostale imovine nije se povećavala, a ukupna vrijednost iznosi 2.045.970,68 kuna.

**1 – Financijska imovina**

U ukupnom iznosu financijske imovine nema većih odstupanja od prethodnog razdoblja

**16 – Potraživanja za prihode poslovanja**

Potraživanja za prihode poslovanja sastoje se od 165 – potraživanja za fakture izdane korisnicima usluga, umanjene za ispravak vrijednosti potraživanja. U 2022. godini ona iznose 195.458,11 kuna, što je smanjenje za 20% u odnosu na prethodno razdoblje.

***Indeks povećanja i smanjenja potraživanja od korisnika***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 2017. | | 2018. | | 2019. | | 2020. | | 2021. | | 2022. | |
| Iznos | Indeks | Iznos | Indeks | Iznos | Indeks | Iznos | Indeks | Iznos | Indeks | Iznos | Indeks |
| 275.329 | 100 | 242.449 | 88,06 | 274.935 | 113,40 | 325.427 | 118,37 | 246.090 | 75,62 | 195.458 | 79,43 |

**169 – Ispravak vrijednosti potraživanja**

Sukladno članku 37. Pravilnika o proračunskom računovodstvu, od 2018. godine obračunava se ispravak vrijednosti potraživanja. U 2022. godini obračunat je ispravak vrijednosti potraživanja po stopi od 50% u iznosu od 8.615,38 kuna.

Na računu 169vidljivo je smanjenje u odnosu na prethodno razdoblje do kojeg je došlo radi podmirenja potraživanja na koji je obračunat ispravak potraživanja u iznosu od 15.716,88 kuna.

**193 - Kontinuirani rashodi budućih razdoblja**

Evidentirani su kontinuirani rashodi za prosinac 2022. godine i obuhvaćaju rashode za zaposlene, naknade članovima UV-a, te režijske troškove. Isti iznose 1.465.590,09 kuna što je 27% povećanje u odnosu na 2021. godinu.

**922 – Višak/manjak prihoda**

Saldo na kraju godine utvrđen je prebijanjem računa viškova i manjkova po istovrsnim kategorijama i izvorima financiranja (višak prihoda poslovanja i manjak prihoda poslovanja, višak prihoda od nefinancijske imovine i manjak prihoda od nefinancijske imovine) na razini osnovnog računa. Utvrđen je višak prihoda poslovanja u iznosu od 125.639,08, te manjak prihoda od nefinancijske imovine u iznosu 237.419,05. Prenesi višak iz prethodnog razdoblja iznosi 265.966,10 kuna.

**Prikaz rezultata po izvorima**

|  |  |  |
| --- | --- | --- |
| **Izvor** | **Naziv** | **Iznos** |
| 4.0. | PRIHODI ZA POSEBNE NAMJENE - PRORAČUNSKI KORISNICI | 114.910,98 |
| 5.3. | PRIHODI OD TEKUĆIH POMOĆI IZ DRŽAVNOG PRORAČUNA | 37.240,90 |
| 6.1. | DONACIJE - PRORAČUNSKI KORISNICI | 2.033,75 |
| 8.1. | PRIHODI OD PRODAJE NEFINANCIJSKE IMOVINE - PK | 0,50 |
|  | **Ukupno** | **154.186,13** |

**Bilješke uz Izvještaj o rashodima prema funkcijskoj klasifikaciji**

**RAS-funkcijski**

Dječji vrtić povezan je uz funkciju **0911 Predškolsko obrazovanje** dok se troškovi prehrane djece iskazuju u okviru funkcije **096 Dodatne usluge u obrazovanju** i ona iznose 1.138.128,35 kuna. Povećanje u odnosu na prethodno razdoblje odnosi se na rast cijena prehrambenih proizvoda i povećanje broja korisnika usluga. Funkcija **104 Obitelj i djeca** odnosi se na sudjelovanje vrtića u Erasmus+ projektu. Funkcija **109 Aktivnost socijalne zaštite** odnosi se na troškove prouzrokovane potresom koji je zadesio područje Grada Siska i iznosi 150.000,00 kuna.

**Prikaz rasta funkcijske klasifikacije 096 – Dodatne usluge u obrazovanju**

**Bilješke uz Izvještaj o obvezama**

**OBVEZE**

Podatak o stanju nedospjelih obveza na kraju razdoblja s obzirom na rokove dospijeća tih obveza:

|  |  |
| --- | --- |
| **Nedospjele obveze na kraju izvještajnog razdoblja** | |
| a) Rok dospijeća - 1 do 60 dana | 1.922.838,50 |
| b) Rok dospijeća - 61 do 180 dana | - |
| c) Rok dospijeća - 181 do 360 dana | - |
| d) Rok dospijeća preko 360 dana | - |
| **UKUPNO** | **1.922.838,50** |

**Specifikacije nedospijelih obveza**

|  |  |  |
| --- | --- | --- |
| ***Obveze*** | ***Opis*** | ***Iznos*** |
| *231* | Obveze za zaposlene (plaća za 12.mj) | 1.438.470,70 |
| *232* | Obveze za materijalne rashode | 351.245,85 |
| *239* | Ostale tekuće obveze | 129.184,45 |
| *242* | Obveze za nabavu nefinancijske imovine | 3.937,50 |
|  | **UKUPNO** | **1.922.838,50** |

Rast obveza na kraju izvještajnog razdoblja vezan je za povećanje ukupnih troškova poslovanja vrtića što je rezultat rasta cijena, povećanja broja korisnika, broja zaposlenih, te sudjelovanje vrtića u dva projekta sufinancirana iz fondova Europske unije.

**Bilješke uz Izvještaj o promjenama u vrijednosti i obujmu imovine i obveza**

**P-VRIO**

Dječji vrtić Sisak Stari u 2022. godini nije imao promjene na obujmu imovine unutar računa 915 računskog plana.

Sisak, 27. siječanj 2023.

Bilješke sastavila Ravnateljica

Ivana Livaja Tihana Kokanović